**Tisztelt Hallgató!**

A Miskolci Egyetem jogállásának változása miatt az eddig a Magyar Államkincstárnál (MÁK) vezetett gyűjtőszámla a Budapest Bankhoz kerül. Ennek hatásaként a MÁK gyűjtőszámla 2020. július 24-én megszüntetésre kerül. Erre a számlaszámra 2020. július 24. péntek 24:00-ig tud utalni. Kérjük, hogy a megadott időpont után a MÁK-os gyűjtőszámlára már ne utaljanak. A megszüntetésig beérkező összegek bekerülnek a Neptunba, a később érkezők visszafordításra kerülnek.

A gyűjtőszámlaszámok váltása miatt kb. 2020. augusztus 4-ig a pénzügyi feldolgozásban (beérkezés, visszautalás, stb.) késedelem várható.

A Neptunban látható hallgatói egyenleg továbbra is az aktuális állapotot tükrözi.

Az új számla augusztus 4-től fogadja az utalásokat, de az első betöltés csak a későbbiekben lesz (pontos dátumot még nem tudunk).

Az új számlaszámról és az általános teendőkről az alábbiakban tájékoztatjuk.

A működési folyamat szerint továbbra is átutalással, egy azonosítható folyószámlájáról lehet a gyűjtőszámlán keresztül a Neptun egyenleget feltölteni. Ezt egy összegben is meg lehet tenni, nem kell annyi utalást kezdeményezni, amennyi a kiírt tételek száma. Minden más (postai csekkes, készpénz befizetés, VIBER utalás) utalási formát elutasítunk.

Természetesen a számlaszám és a megnevezés is változik, ennek adatai a következők:

**Számla megnevezése: ME Neptun**

**Számlaszám: 10102718-51382100-02005007**

**(IBAN: HU78 1010 2718 5138 2100 0200 5007)**

**A számlát vezető pénzintézet: Budapest Bank**

SWIFT (BIC): **BUDAHUHB**

Kérjük, hogy mostantól kezdve gyűjtőszámlára utaláskor ezt a számlaszámot használja. Amennyiben netbankot használt, a sablonban is szíveskedjen javítani a számlaszámot, vagy új sablont létrehozni.

A régi számlaszám megszűnik, utalásokat nem fogad.

Az átfutási idő az utalás és a Neptunba érkezés között átlagosan 1-3 nap. Ezt az utalás idejének kiválasztásakor kérjük, vegye figyelembe, hogy a vizsgajelentkezéskor, regisztrációkor, stb. ne származzon hátránya belőle

**A közlemény rovat: NK-NEPTUNKÓD(szóköz) NÉV**

Az **NK-** kötőjel nélkül nem tudjuk beolvasni az utalást, az összeg hibalistára kerül. A NEPTUNKÓD helyére azt a neptunkódot kell helyettesíteni, akinek az összeget jóvá kell írni.

Amennyiben hibás utalás történik, és a becsült beérkezési idő utáni egy hétig a hallgató nem keresi a beutalt összeget, úgy az összeget a hibalistáról visszafordítjuk a forrás számlaszámra. Az újbóli utalás költsége a hallgatót, vagy az utalást végzőt terheli, emellett időveszteség is jelentkezik.

A gyűjtőszámláról a hallgató által kezdeményezett visszautalás az átállás idejére felfüggesztésre kerül.

Amennyiben - technikai okok miatt - a megadott dátumok esetleg módosításra kerülnek, arról külön levélben tájékoztatjuk.

Az átállással kapcsolatos változásoknál figyelmüket kérjük.

A türelmüket és megértésüket köszönjük.